અમદાવાદ: સ્થાનિક સ્વરાજ્યની ચૂંટણીમાં જિલ્લા અને તાલુકા પંચાયતમાં હાર બાદ આજે ભાજપની બે મહત્વપૂર્ણ બેઠક એક જ દિવસમાં યોજાનાર છે જે પૈકીની પ્રથમ બેઠક બપોરના ગાળામાં યોજાશે અને બીજી બેઠક સાંજે યોજાશે. બપોરમાં ભાજપના પ્રદેશ હોદ્દેદારોની બેઠક યોજાશે જ્યારે સાંજે ભાજપની પ્રદેશ બેઠક યોજાશે. ગાંધીનગરના કોબા સર્કલ પાસેના પ્રદેશ કાર્યાલય કમલમમાં આ બેઠક યોજાશે જેમાં મુખ્યમંત્રી આનંદીબેન પટેલ પણ ઉપસ્થિત રહેનાર છે.